Almagest

Traethawd ar seryddiaeth a ysgrifennwyd tua 150 OC gan Ptolemi, ysgolhaig o Alexandria, oedd yr Almagest. Parhaodd y llyfr yn brif sail i wybodaeth seryddol yn Ewrop a'r byd Islamaidd nes y cyhoeddwyd gweithiau Copernicus yn yr 16g, a derbyniwyd model geosentrig Ptolemi o'r bydysawd fel ffaith trwy gydol yr amser hwnnw.

Ysgrifennodd Ptolemy yn Groeg. Cyfieithwyd ei waith i Arabeg ar ddiwedd yr 8g a dechrau'r 9g ac yna o Arabeg i Ladin yn ail hanner y 12g. Erbyn ddechrau'r 15g roedd y testun Groeg gwreiddiol tra hysbys yn Ewrop, er bod cyfieithiadau Lladin yn parhau i fod yn fwy dylanwadol. Y teitl Groeg gwreiddiol oedd Μαθηματικὴ σύνταξις ("Traethawd mathemategol"). Mae'r enw "Almagest" yn deillio o'r Arabeg al-Magisṭī.

Cyfeiriadau

Categori:Llyfrau'r 150au OC
Categori:Hanes gwyddoniaeth
Categori:Seryddiaeth